Konan mín sagði við mig : " Svei mér þá . Ég held það sé bara í fyrsta sinn núna sem ég get kosið það sama og vinkonur mínar . “ Hún á dáldið skrautlegar vinkonur . Sumar sveiflast og aðrar eru pikkfastar á hinum bakkanum , svona eins og við erum dáldið föst á bakkanum hérna megin . En á laugardaginn kemur ætlum við að sameinast , mætast á miðri leið , byggja brú og kjósa það sama . Við réðumst öll á Alþingi . Hvað vorum við mörg ? Sjö hundruð ? Eitt þúsund ? Tíu þúsund ? Börðum potta og pönnur . Hrópuðum og kölluðum . Börðum í rúður og grýttum eggjum , snjóboltum og snýtubréfum . Einhverjir voru fyrr á ferð og komust upp á palla . Öskruðu þar á þingmenn að koma sér út . Með hverjum deginum sem líður síast inn sú furða og sú staðreynd að hér hefur land verið sett á hvolf og enn hefur ekki nokkur maður sagt af sér . Þeir sem blésu upp þá bankabólu sem sprakk svo illa framan í þjóðina eru reyndar flestir flúnir ofan í sínar vel fóðruðu matarholur en þeir og þau sem áttu að hemja vandann sitja enn . Takið ykkur stöðu á nýju Hringbraut og horfið á Landspítalann . Við blasir gamli góði spítalinn , symmetrískur og hvítur að lit . Vestan við hann stendur Barnaspítalinn , glæný og glansandi grá bygging . Sá fyrrnefndi er byggður af þjóð í kröggum , sá síðarnefndri af ríkustu þjóð heims . Hvor er fallegri ? Evran verður ekki tekin upp í stað krónunnar sem gjaldmiðill á Íslandi í tíð núverandi ríkisstjórnar . Geir H. Haarde forsætisráðherra kvað upp úr um þetta á fundi með sjálfstæðismönnum í Valhöll í morgun . " ( dv.is 29. sept. 2007 ) „ Geir segist ekki hafa lagt blessun sína yfir samruna REI og Geysi Green Energy . " ( mbl.is 6. nóv. 2007 ) Það var óstoltur Íslendingur sem sat úti í sólinni , horfði á norðlensk fjöll og hlustaði á kvöldfréttir Stöðvar 2 í liðinni viku . „ Þeir komu bara , handtóku hann og fluttu hann burt . Nú veit ég ekkert hvenær eða hvort við sjáum hann aftur , " sagði grátklökk kona á ensku með fjarlægum hreim . Úrslitaleikur meistaradeildarinnar í knattspyrnu var stór skemmtun . Manchester United fáninn blakti á þaki frystihússins í Hrísey fram að leik og starfsmenn þess höfðu fyllt neðri hæðina á veitingahúsinu Brekku þegar Hörður Magnússon , yfirlýsari Íslands , hrópaði alla leið frá Moskvu að leikurinn væri hafinn . Listahátíð er hafin með myndlist í öndvegi . En listin er ekki bara hátíð . Hún er helvíti líka . Myndlistarmaðurinn er einn í heiminum . Að morgni gengur hann inn í myrkur og dvelur þar daglangt , þar til „ veruleikinn " dregur hann út að kvöldi : Úr myrkri í myrkur .